सुधारवादी बोहरा समुदाय का विश्व सम्मेलन 11 से, देशभर के ख्यातनाम लोग होंगे शामिल
सुधारवादीबोहरा यूथ समुदाय का दो दिवसीय 15वां विश्व सम्मेलन 11 मार्च से लोककला मंडल मेंं होगा। समुदाय के सलाहकार मंडल सदस्य मंसूर अली बोहरा ने बताया कि इसमें आंतरिक लोकतंत्र बहाली, सामाजिक व्यवस्थाओं में पारदर्शिता, धर्म के नाम पर अत्याचारों पर पाबंदी और संवैधानिक अधिकारों पर मंथन होगा। वे सोमवार को पत्रकारों से मुखातिब हो रहे थे। उन्होंने बताया कि सेंट्रल बोर्ड ऑफ़ दाउदी बोहरा कम्युनिटी के इस विश्व सम्मेलन का आरंभ पूर्व मुख्य सूचना आयुक्त और अल्पसंख्यक आयोग के पूर्व अध्यक्ष वजाहत हबीबुल्लाह करेंगे। मुख्य अतिथि विधिवेत्ता और सुप्रीम कोर्ट अधिवक्ता इंद्रा जयसिंह होंगी। उन्होंने बताया कि स्वामी अग्निवेश और प्रगतिशील लेखक संघ के अध्यक्ष वेद व्यास सहित देशभर के कई लेखक, पत्रकार, साहित्यकार, सामाजिक कार्यकर्ता आदि भाग लेंगे। इससे पहले 10 को सेंट्रल बोर्ड ऑफ़ दाउदी बोहरा कम्युनिटी के संस्थापक महासचिव डॉ. असगर अली इंजीनियर की स्मृति में सांप्रदायिक सौहार्द, धर्मनिरपेक्षता ओर लोकतंत्र विषय पर सेमीनार लोककला मंडल में दोपहर 3 बजे होगी।
hin_Deva hin_Deva